PTC ลงเทรด “เอ็มเอไอ” วันแรก เหนือจอง 92.86%
PTC ฤกษ์ดีลงสนามเทรดในตลาดหลักทรัพย์เอ็ม เอ ไอ วันแรก 6.75 บ. เหนือจอง 92.86%
15 ก.พ. 2565

ศ.ดร.พรชัย ชุนหจินดา ประธานกรรมการบริษัท พร้อมด้วยผศ.ดร.ชัยยุทธ ผดุงศักดิ์สวัสดิ์ ประธานกรรมการตรวจสอบ รวมทั้งดร.จิตรพงษ์ กว้างสุขสถิต ประธานกรรมการสรรหาและกำหนดค่าตอบแทน อีกทั้งนายวีรวัฒน์ บูรพพัฒนพงศ์ ประธานเจ้าหน้าที่บริหาร ร่วมด้วยนายวีรพล บูรพพัฒนพงศ์ ประธานเจ้าหน้าที่สายการตลาดและพัฒนาธุรกิจ และนายเกรียงศักดิ์ เตียวศิริทรัพย์ ประธานเจ้าหน้าที่สายปฏิบัติการ บริษัท พรีเมียร์ แทงค์ คอร์ปอเรชั่น จำกัด (มหาชน) หรือ PTC ผู้ประกอบธุรกิจคลังน้ำมันสำหรับรับ เก็บ ผสมและจ่ายน้ำมันเชื้อเพลิง พร้อมด้วย นายวรชาติ ทวยเจริญ กรรมการผู้จัดการ บริษัท ฟินเน็กซ์ แอ๊ดไวเซอรี่ จำกัด ที่ปรึกษาทางการเงิน และนางสาวจารีรัตน์ บุลสุข กรรมการผู้จัดการ บริษัทหลักทรัพย์ ฟินันซ่า จำกัด ผู้จัดการการจัดจำหน่ายและรับประกันการจำหน่าย ร่วมพิธีเปิดการซื้อขายหลักทรัพย์ PTC เป็นวันแรกในตลาดหลักทรัพย์เอ็ม เอ ไอ (mai) ผ่านระบบ Virtual Ceremony โดยราคาหุ้น PTC เปิดทำการซื้อขายที่ราคา 6.75 บาท เพิ่มขึ้น 92.86% จากราคาจองซื้อที่ 3.50 บาทต่อหุ้น